Þann 27. desember s.l. var undirritaður samningur um byggingu fjölbýlishúss fyrir Vélsmiðju Hjalta Einarssonar hf . Húsið sem er fjórtán íbúða á tveimur hæðum mun rísa að Bakkagerði 5 - 7 á Reyðarfirði . Framkvæmdir eru hafnar . Sér inngangur er í hverja íbúð en þeim verður skilað fullbúnum með öllum innréttingum , tækjum og gólfefnum . Lóð verður fullfrágengin , stígar verða hellulagðir og malbikaðir að hluta . Bílastæði verður malbikað og stæði afmörkuð með línum . Vélsmiðja Hjalta mun nýta húsið undir starfsmenn sína sem starfa munu í nýrri vélsmiðju sem verið er að byggja á Reyðarfirði . Fyrstu íbúðunum verður skilað til eigenda sinna í júlí 2008 en verklok eru 1. september sama ár . Auk framkvæmda við fjölbýlishúsið eru ÍAV einnig að reisa fyrir Vélsmiðju Hjalta , vélsmiðju á Reyðarfirði sem skilast fullbúin í júlí 2008 og vélsmiðju í Hafnarfirði sem skilast í maí sama ár .